9c0f2cb8b895221ac9dc66fe2f584572
Για ποιους λόγους αξίζει να προχωρήσεις σε αντικατάσταση - αλλαγή τεντόπανου;
-----------------------------------------------------------------------------


douleutaras.gr
2020.50

Αν έχεις τα ίδια τεντόπανα εδώ και χρόνια, είναι πιθανό να μη σε καλύπτουν πλήρως, πλέον. Ίσως το χρώμα στο ύφασμα να έχει ξεθωριάσει ή να έχει φθαρεί αρκετά στις άκρες, με αποτέλεσμα να μη φαίνεται καθόλου αισθητικά όμορφο. Από την άλλη πλευρά, μπορεί να προχωρήσεις σε αντικατάσταση τεντόπανου, γιατί δε σου αρέσει πλέον το χρώμα ή το σχέδιο δεν ταιριάζει στη διακόσμηση του μπαλκονιού σου.


Παρακάτω, ακολουθούν οι πιο δημοφιλείς αιτίες, για τις οποίες οι πελάτες μας επιλέγουν να κάνουν αλλαγή πανιού τέντας ή αλλαγή τέντας (μηχανισμού ή σκελετού):​


#### **1. Για μεγαλύτερη διάρκεια και αντοχή**


Αντικαθιστώντας το σύστημα σου με κάποιο εξελιγμένο με ηλεκτρικό μηχανισμό, κάνεις ένα σημαντικό βήμα στη σωστή συντήρηση τεντών. Το ηλεκτρικό μοτέρ θα σε βοηθήσει να έχεις ένα τέλειο τεντωμένο πανί, χωρίς κανέναν κυματισμό. Εξαλείφεις έτσι την πιθανότητα να σκιστεί η τέντα σου με τον πρώτο δυνατό αέρα. Επιπλέον, γίνεται πολύ πιο εύκολο να την μαζέψεις άμεσα όταν χρειάζεται. Με το χειροκίνητο μηχανισμό, είναι πολύ πιθανό, λόγω της προσπάθειας που απαιτεί, να άφηνες τη τέντα σου να ταλαιπωρείται σε αντίξοες καιρικές συνθήκες.


#### **2. Για οικονομία στα έξοδα ψύξης**


Έρευνες έχουν δείξει, ότι η θερμοκρασία ενός χώρου μπορεί να μειωθεί από 5 έως και 15 βαθμούς, με την εγκατάσταση του κατάλληλου συστήματος σκίασης. Τα πιο σύγχρονα μοντέλα για αλλαγή τέντας, διαθέτουν αισθητήρα ηλίου. Έτσι, η τέντα σου θα κατεβαίνει μόνη της όταν χρειάζεται για να διατηρήσει το δωμάτιο σου δροσερό και το αντίστροφο. Αυτό μπορεί εύκολα να μεταφραστεί σε οικονομία, τόσο στα έξοδα ψύξης, όσο και θέρμανσης.


#### **3. Για βελτίωση αισθητικής**


Μήπως τα χρώματα στο παλιό σου τεντόπανο έχουν αρχίσει να ξεθωριάζουν από τα χρόνια χρήσης; Ή μήπως το σχέδιο δεν ταιριάζει πλέον με τη διακόσμηση του μπαλκονιού σου; Σε κάθε περίπτωση, η αλλαγή πανιού τέντας μπορεί να δώσει λύση στο πρόβλημά σου και μάλιστα σε αρκετά οικονομικές τιμές. Οι επαγγελματίες μας είναι διαθέσιμοι καθημερινά, για να σε προμηθεύσουν με τεντόπανο υψηλής ποιότητας και να αναλάβουν την αντικατάσταση του παλιού πανιού!


